el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el el el el el el el az el es en en el en el el el el el el el el el el el el el ja el ja el ja el ja el ja el ja el ja el zh el ja el ja el ja el ja el fr el zh el ja el el el el el en el el el el el en el en
Στην εκπομπή Total Green είναι καλεσμένος ο προπονητής της Ομόνοιας Χένινγκ Μπεργκ, ο οποίος μιλά για όλους και για όλα…
Όσα δήλωσε ο Χένινγκ Μπεργκ:
Για το κατά πόσον ο λόγος της ήττας ήταν η διακοπή: «Δεν ξέρω αν ήταν μόνο λόγω της διακοπής. Κάποιοι έπαιξαν πολύ κάποιοι όχι και τόσο. Περιμέναμε ότι θα ήμασταν καλύτεροι. Είχαμε παίκτες που επέστρεψαν από τραυματισμό, παίκτες που προσπαθούν να ενσωματωθούν με την ομάδα. Είχαμε παίξει πολύ χειρότερα και κερδίσαμε παιχνίδια στο παρελθόν. Θα μπορούσαμε και χθες να κερδίσουμε. Δεν ανησυχώ, ξέρουμε ότι στο ποδόσφαιρο πρέπει να παλεύεις πάντα. Δεν μπορείς να κερδίζεις πάντα 5-0. Η ΑΕΚ είναι πολύ καλή ομάδα και πιστεύω ότι φέτος θα τερματίσει στην τετράδα».
Για το ότι η ομάδα δεν δημιούργησε πολλές ευκαιρίες: «Η ΑΕΚ αμύνθηκε πολύ καλά, εμείς δεν παίξαμε όσο γρήγορα μπορούμε. Συμβαίνουν αυτά κάποιες φορές. Είχαμε αρκετές ευκαιρίες για να σκοράρουμε περισσότερα γκολ, μπορούσαμε να είχαμε πέναλτι και κάποια φάουλ έξω από την περιοχή. Γενικώς ο ρυθμός μας και το ομαδικό μας παιχνίδι δεν ήταν όσο καλό μπορεί να είναι και όσο ήταν στο παρελθόν».
Για τη βελτιωμένη εικόνα της ομάδας μετά τις αλλαγές του: «Έχουμε πιο μεγάλο ρόστερ τώρα σε σχέση με πριν και αυτό είναι καλό. Είναι νωρίς στη σεζόν, πέρσι αλλάζαμε εφτά με δέκα παίκτες στην αρχή της σεζόν γιατί προσπαθούσαμε να προκριθούμε στην Ευρώπη. Τώρα που προκριθήκαμε είναι θέμα διαχείρισης. Τώρα υπάρχει μεγαλύτερος ανταγωνισμός σε σχέση με πριν».
Ο κόσμος διερωτάται για τον Κούσουλο… «Κι εγώ!»
Ποια είναι η κατάσταση του; «Είναι τραυματίας. Θα επιστρέψει, δεν ξέρουμε πότε ακριβώς. Κάνει καλό πρόγραμμα αποκατάστασης, παίρνει εντολές από τον γιατρό και προσπαθεί να επιστρέψει. Κάνει πρόοδο και ελπίζουμε να τον έχουμε πίσω όσο πιο σύντομα γίνεται».
Για το χειροκρότημα του κόσμου παρά την ήττα: «Είναι πολύ σημαντικό, είμαι πολύ χαρούμενος που βλέπουν ότι οι παίκτες κάνουν τα πάντα και παλεύουν για τη φανέλα. Αν δείχνουμε πάθος και κάνουμε το παν στο γήπεδο, αυτό πρέπει να γίνεται πάντα. Ο κόσμος εκτιμά την προσπάθεια που γίνεται».
Για την ευρωπαϊκή παρουσία της ομάδας και την κατάκτηση του Σούπερ Καπ: «Είναι πολύ καλό το ξεκίνημα. Το Σούπερ Καπ είναι ένας τίτλος, ήταν σημαντικό παιχνίδι για μας. Μετά παίξαμε δύο ισοδύναμα παιχνίδια με την Ντινάμο Ζάγκρεμπ, θα μπορούσαμε να τους αποκλείσουμε αν ήμασταν στα καλύτερά μας. Η νίκη με τη Φλόρα ήταν σημαντική, ήταν πιο κλειστά τα παιχνίδια απ’ ότι περιμέναμε.
Στο εντός έδρας παιχνίδι με την Αντβέρπ κάναμε το καλύτερό μας παιχνίδι φέτος. Είχαμε προβλήματα κατά τη διάρκεια του αγώνα, αλλά το ότι κερδίσαμε 4-2 ήταν εκπληκτικό. Στον επαναληπτικό ήμασταν 5′ μακριά από το να περάσουμε. Αν ήμασταν στο Γιουρόπα ίσως να παίζαμε πιο δυνατές ομάδες, όμως και στο Conference League είναι πολύ καλές οι ομάδες. Πάντα προσπαθούμε να βελτιωνόμαστε, δεν θα κερδίσουμε όλα τα παιχνίδια αλλά γι’ αυτό θα προσπαθούμε».
Για την παρουσία του στην Πρέμιερ Λιγκ ως ποδοσφαιριστής: «Ήμουν προνομιούχος και τυχερός που έπαιξα σε αυτές τις ομάδες, είχα τόσο καλούς συμπαίκτες και προπονητές. Ήταν πολύ περισσότερο από αυτό που περίμενα σαν παιδί παίζοντας με τους φίλους μου στον δρόμο. Δεν ήταν εύκολη η ζωή με τον Σερ Άλεξ Φέργκιουσον προπονητή. Υπάρχουν πίεση, προσδοκίες και ευθύνες. Αυτό κάποτε το ξεχνά ο κόσμος που είναι απ’ έξω. Αν μπορείς να τα διαχειριστείς, είναι η καλύτερη ζωή. Αυτό θέλουμε να κάνουμε και στην Ομόνοια. Προσπαθούμε να διατηρήσουμε τον ενθουσιασμό των νέων και ταυτόχρονα να τους κάνουμε να διαχειριστούν την πίεση και τις προσδοκίες».
Για τους αντιπάλους στον όμιλο του Conference League: «Η Βασιλεία έπαιξε στο Τσάμπιονς και το Γιουρόπα Λιγκ πρόσφατα. Είναι πολύ καλή ομάδα. Η Καραμπάχ παίζει στο Γιουρόπα Λιγκ, είχαν αγώνες με κυπριακές ομάδες πρόσφατα και τους ξέρουμε λίγο καλύτερα. Η Καϊράτ είναι λίγο πιο άγνωστη, κέρδισε το πρωτάθλημα στο Καζακστάν όπου έχουν καλές ομάδες. Παίρνουν παίκτες από όλο τον κόσμο. Έχουν πιο ψηλή βαθμολογία από εμάς, όμως δεν είναι αδύνατον να τους ανταγωνιστούμε. Είναι καλός όμιλος για την ανάπτυξή μας, θα κάνουμε το παν και θα δούμε πού θα καταλήξουμε».
Για το παιχνίδι με την Καϊράτ: «Περιμένουμε δύσκολο παιχνίδι. Είχαν κερδίσει τον Ερυθρό Αστέρα εντός έδρας, απέκλεισαν τη Μακάμπι Χάιφα. Έχουν καλούς παίκτες, μια δυνατή ομάδα. Πάμε για να ανταγωνιστούμε και θα κάνουμε το παν για να πάρουμε ένα καλό αποτέλεσμα. Είναι καλό για μας ότι συμμετέχουμε σε αυτή τη διοργάνωση».
Για τον στόχο της Ομόνοιας στους ομίλους: «Θέλουμε να κάνουμε ό,τι καλύτερο μπορούμε. Δεν υπάρχουν ομάδες στον όμιλο που δεν πιστεύουμε ότι θα κερδίσουμε. Την ίδια στιγμή είναι πιθανό και να χάσουμε. Η Βασιλεία είναι ομάδα ψηλού επιπέδου, η Καραμπάχ πιο κοντά στις δυνάμεις μας και πρέπει να δούμε σε ποιο επίπεδο είναι η Καϊράτ».
Για τα συνεχόμενα παιχνίδια σε Κύπρο και Ευρώπη: «Πέρσι στην αρχή τα πήγαμε πολύ καλά και στην Κύπρο και στην Ευρώπη. Στο δεύτερο κομμάτι είχαμε μια δυσκολία να κερδίσουμε παιχνίδια στην Κύπρο, αν και κάποια μπορούσαμε να τα κερδίσουμε. Δεν υπάρχει αμφιβολία ότι το πρωτάθλημα είναι προτεραιότητα, όμως όταν είσαι σε ευρωπαϊκή διοργάνωση θέλεις να κάνεις το καλύτερο που μπορείς. Πρέπει να βρούμε την ισορροπία. Δεν θα παίζουμε κάθε τρεις μέρες, τώρα είναι πιο απλωμένο το πρόγραμμα και αυτό είναι καλύτερο».
Για το πώς περιμένει το πρωτάθλημα: «Θα είναι πολύ δύσκολο. Ήταν πολύ δύσκολο και πέρσι, δεν το κατακτήσαμε με δέκα βαθμούς διαφορά. Θα είναι δύσκολο και φέτος, οι άλλες ομάδες δυνάμωσαν. Ήταν δύσκολο και πρόπερσι, όταν τερματίσαμε πρώτοι. Δεν παίρνουμε τίποτα ως δεδομένο, είμαστε εδώ για να παλέψουμε».
Για τα συναισθήματά του κατά τη διάρκεια ενός αγώνα: «Το ποδόσφαιρο είναι γεμάτο συναισθήματα, πρέπει να προσπαθείς να τα ελέγχεις. Θέλω να είμαι κομμάτι των αγώνων. Είναι καλύτερο για μένα παρά να κάθομαι εκεί χωρίς συναίσθημα».
Για τις επιδόσεις της ομάδας: «Αυτή το γκρουπ ποδοσφαιριστών δουλεύει σκληρά. Τα τελευταία χρόνια πέτυχε πολλά, αυτό που έκανε η ομάδα είναι πέραν αυτού που περιμέναμε όταν ξεκινήσαμε».
Για τη ζωή στην Κύπρο: «Το απολαμβάνω. Θα ήθελα να είναι εδώ μαζί μου η οικογένειά μου, αλλά δεν είναι εδώ. Η ζωή είναι καλή, γίνεται καλύτερη όταν κερδίζουμε. Μου αρέσει ο κόσμος. Εδώ το ποδόσφαιρο σημαίνει πολλά για τον κόσμο. Ασχολούνται με την ομάδα για όλη την εβδομάδα και αυτό είναι καλό για μένα. Είμαι στο ποδόσφαιρο πολλά χρόνια, αν δεν ασχολείται ο κόσμος γίνεται βαρετό. Έχουμε επαγγελματίες και ποιοτικούς ανθρώπους στην Ομόνοια».
Για το αν θα μείνει πολλά χρόνια στην Κύπρο: «Μου αρέσει εδώ, απολαμβάνω τη δουλειά μου, αλλά έχω οικογένεια και πέρσι με την πανδημία δεν τους είδα για πέντε χρόνια. Δεν ήταν εύκολο. Ελπίζω να μπορώ να τους βλέπω πιο συχνά τώρα. Αν μπορούν να έρχονται και να τους βλέπω περισσότερο θα είναι καλύτερα. Ως επαγγελματίας το απολαμβάνω».